**ΠΡΟΣΚΛΗΣΗ**

Ο Πρόεδρος και τα εναπομείναντα μέλη του Συλλόγου Γονέων και Κηδεµόνων του Γενικού Λυκείου Αμπελώνα σας προσκαλούν σε Συνάντηση, την **Πέμπτη 24/11/2022, ώρα 18:00** στην αίθουσα εκδηλώσεων του σχολείου µας, παρουσία του Διευθυντή του σχολείου κ. Μπαντραλέξη Εμμανουήλ

Την παρουσία σας, κρίνουµε απαραίτητη για τους παρακάτω λόγους:

* Η συµµετοχή των νέων µελών του συλλόγου έχει καθοριστική σηµασία για τη συνέχιση της ποιοτικής λειτουργίας του σχολείου, για την καλύτερη εκπαίδευση και µόρφωση των παιδιών µας, αλλά και τη συνεχή βελτίωση της ενδοσχολικής διαβίωσης. Ο ελάχιστος χρόνος που απαιτείται για τις συνεδριάσεις του ∆.Σ. του συλλόγου κάθε χρόνο, είναι ιδιαίτερα σηµαντικός και αντανακλά στην εύρυθµη λειτουργία του σχολείου.
* Στη συνάντηση θα συζητηθούν κρίσιµα θέµατα που απασχολούν τους γονείς σχετικά µε την πρόοδο, την φοίτηση και την ολόπλευρη ανάπτυξη των παιδιών τους, αλλά και με ζητήματα που αφορούν στην υλικοτεχνική υποδομή του κτιρίου και τις Υπηρεσίες που το υποστηρίζουν. Θεωρούµε ότι η ενηµέρωσή σας θα συµβάλλει στη λήψη αποφάσεων στην κατεύθυνση της αντιμετώπισης των προβλημάτων που προκύπτουν, µε αποφασιστικότητα και αποτελεσµατικότητα.

Είναι σημαντικό να τονιστεί ιδιαιτέρως ότι ο σύλλογος τα τελευταία δύο τουλάχιστον χρόνια λειτουργεί υποτυπωδώς και υπάρχει χάρις στην προσπάθεια και το ενδιαφέρον συγκεκριμένων ατόμων που μετριούνται στα δάχτυλα του ενός χεριού. Η εικόνα αυτή δεν τιμά κανέναν και στην ουσία παρεμποδίζει την απρόσκοπτη ψυχική, πνευματική αλλά και σωματική εξέλιξη των παιδιών μας, καθώς εκπέμπουμε την εικόνα ότι απουσιάζουμε παντελώς από ένα σημαντικό κομμάτι της δραστηριότητάς τους, που είναι η σχολική τους ζωή. Χωρίς να το θέλουμε υποσκάπτουμε έτσι το μέλλον τους!!!!!

Για όλους τους παραπάνω λόγους ευελπιστούμε ότι θα ανταποκριθείτε στο κάλεσμά μας.

Με εκτίμηση

Ο Πρόεδρος και μέλη του Συλλόγου Γονέων και Κηδεµόνων του Γενικού Λυκείου Αμπελώνα